## Csorvás Város Önkormányzatának

## Jegyzőjétől

5920 Csorvás, Rákóczi u. 17. Tel.: 66/258-001.

### **ELŐTERJESZTÉS**

**CSORVÁS VÁROS ÖNKORMÁNYZATÁNAK KÉPVISELŐ-TESTÜLETÉHEZ**

**a pénzügyi szabályozottság teljeskörűsége és a gyakorlatban történő érvényesülése a Csorvási Szolgáltató Nonprofit Kft-nél az elvégzett pénzügyi és szabályszerűségi ellenőrzés tükrében.**

**Tisztelt Képviselő- testület!**

A Magyarország helyi önkormányzatairól szóló 2011. évi CLXXXIX. törvény (*a továbbiakban Mötv.)* 119. § (4) bekezdése alapján a jegyző köteles gondoskodni – a belső kontrollrendszeren belül – a belső ellenőrzés működtetéséről. A helyi önkormányzat belső ellenőrzése keretében gondoskodni kell a felügyelt költségvetési szervek ellenőrzéséről is.

A költségvetési szervek belső kontrollrendszeréről és belső ellenőrzésről szóló 370/2011. (XII.31.) Korm. rendelet *(a továbbiakban: Bkr.)* 15. § (1) bekezdése értelmében a költségvetési szerv vezetője biztosítja a belső ellenőrzés működési feltételeit.

A belső ellenőrzést végző szervezet az Orosha-Jó Bt., az államháztartásról szóló 2011. évi CXCV törvény 70. § (1) bekezdésében foglaltak alapján ellenőrizte a Csorvás Város Önkormányzata által alapított Csorvási Szolgáltató Nonprofit Korlátolt Felelősségű Társaságot (továbbiakban: Társaság).

A lezárt ellenőrzési jelentés kézhezvételétől számított 15 napon belül el kell készíteni az intézkedési tervet, és gondoskodni kell az abban foglaltak végrehajtásáról. Az intézkedési terv elkészítéséért, végrehajtásáért és a megtett intézkedésekről történő beszámolásért az ellenőrzött, valamint a javaslattal érintett szerv, illetve szervezeti egység vezetője felelős. Az intézkedési tervet a szükséges intézkedések végrehajtásáért felelős személyek és a vonatkozó határidők megjelölésével kell elkészíteni. Az egyes feladatokhoz kapcsolódó határidőket úgy kell meghatározni, hogy azok számon kérhetőek legyenek.

A belső ellenőrzést végző szervezet az Orosha-Jó Bt., 2022. július 1. – 2023. május 31. közötti időszakra vonatkozóan végezte el a vizsgálatot a következő területeken:

* Szabályzatok, szabályozottság: Alapító okirat, Számviteli, gazdálkodási szabályzatok ellenőrzése.
* Közfeladatellátási megállapodás vizsgálata.
* A házipénztár vezetésének ellenőrzése, szigorú számadású nyilvántartás vezetése, előlegek nyilvántartása, elszámolás ellenőrzése.
* A gazdálkodási, kötelezettségvállalási szabályok betartásának ellenőrzése: ellenjegyzés, kötelezettségvállalás, teljesítésigazolás, érvényesítés, utalványozás szabályozottsága megfelelő-e?
* Vezetnek-e nyilvántartást a szerződésekről?
* Könyvvezetési, adatszolgáltatási, beszámolási kötelezettség teljesítése: A beszámolót alátámasztották-e leltárral, főkönyvi kivonattal. A vevőkkel az év végi egyeztetéseket elvégezték-e. A követelésállomány kezelése (behajtási cselekmények). A szállítói tartozások, egyéb kötelezettségek, adótartozások egyeztetése. Év végi értékelések, értékvesztések elszámolása.
* Vagyonnyilatkozat tételi kötelezettségek ellenőrzése (nyilvántartás)
* Közzétételi, nyilvánosságra hozatali kötelezettség teljesítése.
* A belső kontrollok működésének értékelése.

A Bkr. előírása szerint utóellenőrzés szükségesaz intézkedések nyomon követése érdekében, amelynek célja, hogy a belső ellenőrzés bizonyosságot szerezzen az elfogadott intézkedések végrehajtásáról, vagy arról a tényről, hogy ha az ellenőrzött szerv, illetve az ellenőrzött szervezeti egység vezetője nem, vagy nem az elfogadott intézkedési tervnek megfelelően hajtja végre az intézkedéseket, továbbá meggyőződni arról, hogy a végrehajtott intézkedésekkel a megállapított kockázat ténylegesen megszűnt-e, vagy a kockázati tűréshatár alá csökkent,-e.

Kérem a Tisztelt Képviselő- testületet, hogy az előterjesztést vitassa meg, és döntsön a belső ellenőrzési jelentés megállapításaira készített, az előterjesztéshez csatolt Intézkedési Terv jóváhagyásáról.

HATÁROZATI JAVASLAT

Csorvás Város Önkormányzata Képviselő-testületének

…/2023.(X.4.)

határozata

Csorvás Város Önkormányzatának Képviselő-testülete úgy dönt, hogy a pénzügyi szabályozottság teljeskörűsége és a gyakorlatban történő érvényesülése továbbá a Csorvási Szolgáltató Nonprofit Kft-nél végzett pénzügyi és szabályszerűségi ellenőrzés belső ellenőrzési jelentésének megállapításaira készült, a jelen határozathoz csatolt Intézkedési Tervet jóváhagyja.

Felelős: Dr. Kerekesné Dr. Mracskó Gyöngyi

Határidő: Értelem szerinti

Csorvás, 2023. szeptember 18.

Tisztelettel:

Dr. Kerekesné Dr. Mracskó Gyöngyi sk.

jegyző

**Intézkedési Terv**

|  |  |  |  |  |  |
| --- | --- | --- | --- | --- | --- |
| **Sorszám** | **Megállapítás** | **Kockázat/Hatás** | **Intézkedés** | **Felelős személy** | **Intézkedési határidő** |
| 1. | Az önkormányzat nem módosította a 10/2014. (VII. 15.) számú önkormányzati rendelet 3. mellékletét 2016 évet követően. | közepes | A rendelet mellékletének módosítása | Dr. Kerekesné Dr. Mracskó Gyöngyi jegyző | 2023.12.31 |
| 2. | Nem vezettek készlet nyilvántartási analitikát a Büfé működéséhez és a temetkezési szolgáltatásához használt anyagokról. | magas | Készletnyilvántartás vezetése és a szabályzat betartása minden területen kötelező | Samu Kálmán | 2023.12.31 |
| 3. | Pénzkezelési szabályzat nem tartalmazza a bankszámla felett rendelkezők aláírás mintáját, valamint a pénztáros kitöltött nyilatkozatát sem. | magas | A pénzkezelési szabályzat pontosítása, az előírt feltételeknek való megfelelés biztosítása. | Samu Kálmán | 2023.12.31 |
| 4. | Az önkormányzat szabálytalanul energia számlát támogatásként könyvelt, ezzel kimerítve a burkolt támogatás fogalmát | magas | Számviteli szabályok betartása a főkönyvi könyvelés során**.** | Schuller Ileana | 2023.12.31 |